|  |  |  |
| --- | --- | --- |
| **בנק ישראל**  דוברות והסברה כלכלית |  | ‏ ירושלים, י"א' בטבת, תשפ"ג  ‏‏4 בינואר 2023 |
|  |  |  |

הודעה לעיתונות:

# בנק ישראל מפרסם היום מאמר שלישי ואחרון מתוך "לקט ניתוחי מדיניות וסוגיות מחקריות": המחסור במימון דולרי בעולם ובישראל – בחינת הסטיות מתנאי ה**CIP-**

# הלקט כולל שלושה מאמרים קצרים ששניים מתוכם כבר פורסמו בשבועות האחרונים:

1. הערכת החשיפה של ענפי המשק הישראלי לשינויים בשער החליפין;
2. ההשפעה של הטלת המס על כלים חד-פעמיים על מחיריהם - כוסות חד-פעמיות כמקרה בוחן.

המאמר השלישי שנכתב על ידי ספיר מסבנד בהנחיית דניאל נתן - המחסור במימון דולרי בעולם ובישראל – בחינת הסטיות מתנאי הCIP- - בוחן את התפתחות המחסור במימון דולרי באמצעות פערי הריביות הדולריות המקומיות (offshore dollar rate) ואלה בארה"ב (onshore dollar rate). המאמר משתמש במתודולוגיה מקובלת בספרות ומוצא כי פער זה התרחב בעולם מאז המשבר הפיננסי ב-2008, וכי הפער נותר גדול גם ב-6 השנים האחרונות, תקופה שלא נבחנה במאמרים קודמים. המאמר סוקר את הגורמים להימצאות הפער הכוללים, בין היתר, רגולציה מחמירה יותר על הבנקים מאז המשבר הפיננסי של 2008. לראשונה, המאמר בוחן גם את הימצאותו של הפער בישראל, ומוצא כי פער כזה, כלומר מחסור במימון דולרי, קיים גם בישראל ובהיקפים דומים לממצאים במדינות ה-G10. עוד נמצא בעבודה כי גודל הסטיות מתוואי ה-CIP בישראל ובעולם נוטה לגדול סביב משברים כלכליים.